Sopwith Bat Boat

„Sopwith Bat Boat“ – 1912–1914 m. Jungtinės Karalystės įmonės „Sopwith Aviation Company“ suprojektuota ir gaminta skraidanti valtis, vienmotoris biplanas, varomas stumiančio propelerio. Šis orlaivis buvo pirmasis sėkmingas Jungtinėje Karalystėje sukurtas hidroplanas. Orlaivį naudojo britų Karališkasis laivynas, Graikijos ir Vokietijos imperijos karinės jūrų pajėgos.

 Konstrukcija ir gamyba 
1912 m. vasarą britų aviatorius, jachtininkas ir motorinių valčių lenktynininkas Tomas Sopvitas (Thomas Sopwith) sujungė savo susižavėjimą jūra ir aviacija ir pradėjo kurti hidroplaną.Robertson 1970, p. 31. Orlaivis pagal Rudyardo Kiplingo apysakoje „Su naktiniu paštu“ aprašytą skraidantį aparatą gavo pavadinimą „Bat Boat“ („šikšnosparnio valtis“).Bruce, Aeroplane Monthly, August 1991, pp. 485–486. Vienmotoris, Gnome rotaciniu varikliu su stumiančiu propeleriu varomas biplanas su iš „Consuta" medžiagos (t. y. iš faneros lakštų, susiūtų varine viela) ir 30 pėdų (9,15 m) pločio „Sopwith" skraidymo mokykloje Brooklandse pagamintais sparnais buvo beveik baigtas 1912 m. rugpjūčio mėn., kai kūrėjas nusprendė pertvarkyti konstrukciją ir šis variantas niekada nepakilo.Bruce, Aeroplane Monthly, August 1991, pp. 486–487. London 2003, p. 3.

Antruoju modeliu, gavusiu pavadinimą „Bat-boat“, tapo biplanas su dvejomis sparnų statramsčių poromis, varomas 90 AG (67 kW) galios Austro-Daimler varikliu, sukusiu stūmusį propelerį. Valties formos fiuzeliaže su „V“ profilio dugnu, ties priekine sparnų briauna viena šalia kitos buvo įrengtos dvi atviros vietos pilotams. 41 pėdos (12,5 m) pločio sparnų vairuojamieji paviršiai buvo valdomi sparnų deformacijos būdu. Prie abejų sparnų tvirtinamą uodegą sudarė du valdomi vertikalūs stabilizatoriais ir vienas didelis horizontalus. Valties priekyje buvo montuojami papildomi eleronai.London 2003, p. 3.Bruce, Aeroplane Monthly, August 1991, p. 487.miniatiūra|Thomas Sopwith, apie 1910 m.Naujasis orlaivis 1913 m. pradžioje buvo surinktas naujoje Sopwith gamykloje Kingstono prie Temzės mieste, o tų pačių metų vasarį buvo pristatytas tarptautinėje aviacijos parodoje Londone.Mason, Air Enthusiast, 1982, p. 75.

„Bat-Boat“ bandymai prasidėjo kovo mėnesį, tačiau orlaivis sudužo audros metu.Bruce, Aeroplane Monthly, August 1991, p. 500.Robertson 1970, p. 33. Netrukus buvo pagamintas antrasis modelis be be priekinių eleronų bei trečiasis – naudojant pirmojo prototipo komponentus, su 100 AG (75 kW) galios „Green" varikliu ir amfibijos važiuokle. Trečiasis „Bat Boat“ 1913 m. liepos 8 d. vykusiose „Circuit of Britain“ oro lenktynėse laimėjo 500 svarų sterlingų Mortimer Singer prizą.London 2003, p. 5.Flight, 12 July 1913, p. 762.

1914 m. „Sopwith" pradėjo gaminti dar du „Bat-Boat“, su didesniais, 55 pėdų (16,76 m) pločio sparnais ir 200 AG galios „Salmson" varikliais. Pirmasis jų buvo pristatytas 1914 m. kovo mėn. Olimpijos aviacijos parodoje.London 2003, p. 9.Flight, 21 March 1914, pp. 306–307. Kovo mėnesį „Sopwith" pradėjo statyti paskutinį „Bat-Boat“, skirtą varžytis 1914 m. Didžiosios Britanijos „Daily Mail Circuit" hidroplanų lenktynėse.Flight, 31 July 1914, p. 800. Orlaivis buvo analogiškas eksponuotajam Olimpijoje, bet buvo varomas 225 AG (168 kW) galios „Sunbeam" varikliu. Prasidėjus Pirmajam pasauliniam karui „Circuit of Britain“ lenktynės buvo atšauktos.Mason, Air Enthusiast, 1982, p. 75.Flight, 21 August 1914, pp. 873–875.

 Eksploatacijos istorija 
1913 m. antrąjį „Bat-Boat“ įsigijo britų laivyno Admiralitetas. Šis orlaivis buvo registruotas Nr. 38.London 2003, p. 5. 1913 m. rugpjūčio 23 d. lėktuvas nuskendo švartavimosi vietoje,Flight, 30 August 1913, p. 967. „Sopwith" gavo užsakymą jį vėl atstatyti. Po remonto orlaivis spėjo sudalyvauti karo veiksmuose kol 1914 m. lapkričio 21 d. buvo sunaikintas Scapa Flow mieste (Orknio salos). Britų kariuomenė 1914 m. vasario mėn. įsigijo ir trečiąjį „Bat Boat“, kuris buvo užregistruotas kaip Nr. 118. Jis buvo naudojamas naktinių skrydžių ir bombardavimo misijose. Orlaivis buvo nurašytas 1915 m. vasario mėn., nustačius, kad jo korpusas buvo supuvęs.Mason, Air Enthusiast, 1982, p. 75.London 2003, p. 4.

Pirmąjį iš dviejų „Salmson“ varikliu varomų „Bat Boat“ įsigijo Vokietijos karinio jūrų laivyno (vok. Kriegsmarine) oro pajėgos. Jis buvo naudojama skrydžių mokymams Kylyje.London 2003, p. 9. Antrasis „Salmson“ varikliu varomas „Bat Boat“ po radijo įrangos bandymų, 1914 m. liepos mėn. buvo parduotas Graikijai.Mason, Air Enthusiast, 1982, p. 75.

Prasidėjus karui „Circuit of Britain“ lenkybėms skirtą mašiną įsigijo britų karališkasis laivynas. Orlaivis kentėjo dėl variklio problemų ir buvo naudojamas iki 1915 m. balandžio mėn.Mason, Air Enthusiast, 1982, p. 75.London 2003, p. 9.

 Variantai 

 Bat Boat Type 1
 Dvivietė, vienmotorė variklio skraidanti valtis, varomaa 90 AG galios Austro-Daimler varikliu
 Bat Boat Type 1A
 Amfibinė Bat Boat Type 1 versija, varoma britų gamybos 100 AG galios Green E.6 varikliu, skirta varžyboms dėl Mortimer Singer prizo. Prieš parduodant Karališkajam laivynui sumontuotas Austro-Daimler variklis.
 Bat Boat Type 2
 Padidinta Bat Boat Type 1 versija, varoma 200 AG galios Salmson varikliu. Pagaminti 2 vnt.
 Bat Boat Type 2 (Circuit of Britain)
 Patobulinta Bat Boat Type 2 versija, varoma 225 AG galios Sunbeam varikliu.

 Operatoriai 



 Kaiserliche Marine – Karinės jūrų pajėgos



 Graikijos laivynas



 Royal Naval Air Service – Karališkojo jūrų laivyno oro pajėgos

 Specifikacijos (Bat Boat Type 2) 

 Įgula: 2
 Ilgis : 36 pėdos 6 coliai (11,13 m)
 Sparnų mojis: 54 pėdos 0 colių (16,46 m)
 Aukštis: 10 pėdų 0 colių (3,05 m)
 Sparnų plotas: 600 kvadratinių pėdų (56 m²)
 Tuščio svoris: 2 300 svarų (1 043 kg)
 Maksimalus svoris: 3 120 svarų (1 415 kg)
 Variklis: 1 × Salmson 2M7, vandeniu aušinamas 14 cilindrų dvieilis radialinis vidaus degimo variklis, 200 AG (150 kW) galios

 Maksimalus greitis: 70 mylios į valandą (110 km/h, 61 mazgas)
 Kreiserinis greitis: 55 mylios į valandą (89 km/h, 48 mazgai)
 Skrydžio trukmė: 4 val. 30 min.
 Kilimo greitis: 500 pėdų/min. (2,5 m/s)

 Bibliografija 
 „Mortimer Singer £500 Prize“. Flight, 12 July 1913, p. 762.
 „Sopwith Batboat Wrecked“. Flight, 30 August 1913. p. 967.
 „The Olympia Exhibition 1914“. Flight, 21 March 1914. pp. 294–312.
 „The Daily Mail Circuit of Britain“. Flight, 31 July 1914. p. 800.
 „The „Round Britain“ Machines“. Flight, 21 August 1914, pp. 873–875.
 „„Milestones“ The Sopwith Machines“. Flight, 6 February 1919, pp. 163–174.
 Bruce, J. M. „The Sopwith Bat-Boat“ Part 1. Aeroplane Monthly, August 1991, Vol 19 No. 8. London: IPC. ISSN 0143-7240. pp. 484–487, 500.
 King, H. F. „Fighting Breed… Forty Years of Sopwith and Hawker Aircraft“. Flight, 30 November 1951. pp. 677–696.
 London, Peter. British Flying Boats. Stroud, UK: Sutton Publishing, 2003. ISBN 0-7509-2695-3.
 Mason, Tim. „Tom Sopwith…and his Aeroplanes 1912–14“. Air Enthusiast, Number Twenty, December 1982 – March 1983. Bromley, UK: Pilot Press. ISSN 0143-5450. pp. 74–80.
 Robertson, Bruce. Sopwith-The Man and his Aircraft. Letchworth, UK: Air Review, 1970. ISBN 0-900435-15-1.

 Išnašos 

Kategorija:Biplanai
Kategorija:Mokomieji lėktuvai
Kategorija:Sopwith orlaiviai
Kategorija:Sportiniai lėktuvai
Kategorija:Skraidanti valtis